בנות ברק

בנות ברק היא סדרת דוקו-ריאליטי, שמשודרת בערוץ HOT3.

רקע 
העונה הראשונה של הסדרה עלתה לשידור ב-11 בספטמבר 2022.

הסדרה היא דוקו ריאליטי ראשון מסוגו, במרכזה חייהן של חמש נשים מהעולם החרדי של בני ברק. הנשים מתועדות במצבי חיים שונים. הסדרה עוסקת בין היתר בפערים בין העולם החילוני לחרדי, ומעלה סוגיות כמו: ויתור על "טלפון טיפש" לטובת טלפון חכם (סמרטפון), נוכחות ברשתות חברתיות ועוד. המשתתפות מציגות את חיי היומיום שלהן וחושפות את המתח שקיים בחייהן בין העיסוק בעולמות הביוטי והבילויים ובין הקהילה שבה הן חיות. הסדרה לכאורה עוסקת בפתיחות של המשתתפות בה לדון בכל נושא ונושא, אך יש נושאים שהן עדיין בגדר טאבו והן מתקשות לדבר עליהן, למשל סוגיית לימודי הליבה ועוד.

לדברי יוצרי הסדרה יוני פארן ואילת הלר, הסדרה היא "דוקו ריאליטי קליל ומצחיק, כזה שבא לספק הצצה לחיי היום יום, לשגרה, למשפחה, לזוגיות, לחלומות ולתשוקות החיים. היציאה של חמשת הנשים לחוויה הזו היא התקרבות אמיתית לעולם השונה והזר מחוץ למשעולי בני ברק".

המשתתפות 
 ננה הלפרין – יזמית ואשת עסקים, ילידת תל אביב וכיום תושבת בני ברק. אם לחמישה ילדים. נכדתו של הרב לנדוי, ממייסדי בני ברק, בעלה ממשפחת מייסדי אופטיקה הלפרין
 עופרה שמעוני– יזמית ואשת עסקים חרדית שהקימה את מגזין האדריכלות 'דירה נאה'.
 סימי הרשקופ – בעלת עמוד הבידור "דוס סלבס". המסקר את עולם הבידור מהזווית החרדית-דתית שלו.
 אסתי סוקולובסקי – מאפרת מפורסמת בחברה החרדית ובלוגרית איפור, מתגוררת ברמת גן על גבול בני ברק.
 יעל זילברמן – בעלת עסק עצמאי לעיצוב ותפירת פאות, ובלוגרית פמיניסטית מוצהרת.

קישורים חיצוניים

הערות שוליים 

HOT: תוכניות וסדרות
בני ברק
הוט 3
חרדיות ישראליות
יהדות חרדית בטלוויזיה
סדרות טלוויזיה ישראליות שעלו לשידור בשנות ה-2020
סדרות טלוויזיה תיעודיות ישראליות
פמיניזם דתי (יהדות)
תוכניות מציאות ישראליות
נשים בחברה החרדית